KOMISIJOS REGLAMENTAS (EB) Nr. 221/2006
2006 m. vasario 8 d.
nustatantis mažinimo koeficientą, taikytiną Reglamente (EB) Nr. 2375/2002 numatytai paprastųjų kviečių, išskyrus aukščiausios kokybės, III tarifinei kvotai pagal Reglamentą (EB) Nr. 169/2006
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjis 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1),
atsižvelgdama į 2002 m. gruodžio 27 d. Komisijos reglamentą (EB) Nr. 2375/2002, atidarantį trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatantį jų administravimą bei nukrypstantį nuo Tarybos reglamento (EEB) Nr. 1766/92 (2), ir ypač į jo 5 straipsnio 3 dalį,
kadangi:
(1)
Reglamentu (EB) Nr. 2375/2002 atidaryta 2 981 600 tonų paprastųjų kviečių, išskyrus aukščiausios kokybės, metinė tarifinė kvota. Ši kvota yra suskirstyta į tris kvotos dalis.
(2)
2006 m. sausio 31 d. Komisijos reglamento (EB) Nr. 169/2006, nukrypstančio nuo Reglamento (EB) Nr. 2375/2002 dėl paprastųjų kviečių, išskyrus aukščiausios kokybės paprastuosius kviečius, importo licencijų išdavimo remiantis tarifinės III kvotos dalimi Nr. 1 (3) laikotarpiu nuo 2006 m. sausio 1 d. iki kovo 31 d., 1 straipsnyje nustatytas dar turimas III kvotos dalies 464 879,874 tonų kiekis.
(3)
Kiekiai, kurių buvo prašyta 2006 m. vasario 6 d. remiantis Reglamento (EB) Nr. 2375/2002 5 straipsnio 1 dalimi, viršija už turimus kiekius. Todėl reikėtų nustatyti, kokiu mastu galima išduoti licencijas, nustatant mažinimo koeficientą, taikytiną prašomiems kiekiams,
PRIĖMĖ ŠĮ REGLAMENTĄ:
1 straipsnis
Kiekviena pagal Reglamento (EB) Nr. 2375/2002 5 straipsnio 1 ir 2 dalis 2006 m. vasario 6 d. pateikta ir Komisijai perduota paraiška gauti paprastųjų kviečių, išskyrus aukščiausios kokybės kviečius, III kvotos dalies importo licenciją yra patenkinama ne daugiau kaip 80,56049 % prašomo kiekio.
2 straipsnis
Šis reglamentas įsigalioja 2006 m. vasario 9 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. vasario 8 d.